Aalborgs væddeløbsbane kommer lørdag til at danne rammen omkring årets største galopdag, hvor der er både hæder og store summer på højkant. Racing Arena Aalborg tager imod heste og topjockeyer fra hele landet, som skal dyste i syv galopløb. TV2 Nord sender samtlige løb på Salto og forinden da også en optakt, hvor du får interviews med jockeyerne og gode fif til, hvilke heste du skal sætte dine penge på. Seks stærke heste stiller til start Det mest prestigefyldte løb er Racing Arena Champion Stakes, hvor første hest over målstregen - af de seks startende heste - belønnes med 50.000 kroner. De seks heste, der skal kæmpe om førstepladsen i løbet, er Talisman trænet af Bent Olsen fra Klampenborg, Lea Olsen-trioen Aperola, Ventuari og Prins Valiant samt de to Aarhusheste Go Go Dancer og Lost Empire. Andre vigtige løb denne lørdag bliver Kop og Kande Handicap for klasse 3-hestene og finalen i Sommer Galoppen. Der er både V4 og V5-spil på løbsdagen.
Lørdag afvikler Racing Arena Aalborg hele syv galopløb. Hovedløbet er Racing Arena Champion Stakes, hvor nogle af Danmarks mest vindende klasse 2-heste dyster. TV2 Nord sender samtlige løb og optakt på Salto fra klokken 13.40.